Държавен вестник, бр. 60, 2010 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  60
Раздел VI
Организацията на работа – онкологични комисии, 
насочване на пациента, регистрация, диагноза, 
лечение и проследяване, права и задължения
Клинични онкологични комисии 
1. Клиничните онкологични комисии се назна­
чават със заповед на ръководителя на лечебното 
заведение, който утвърждава и правилника за дей­
ността им. Същият информира РЦЗ за създадените 
онкологични комисии. Те осъществяват цялостна 
оценка на пациенти със злокачествени солидни 
тумори с цел определяне на окончателната диа­
гноза, стадия, прогностичната група и лечебната 
стратегия в различни етапи на болестта.
2. Клиничните онкологични комисии са:
а) обща клинична онкологична комисия;
б) клинична онкологична комисия по химио­
терапия;
в) клинични онкологични комисии по локализа­
ции: „белодробен карцином“, „карцином на гърда“, 
„гастроинтестинални злокачествени неоплазми“, 
„ендокринни тумори“, „тумори на урогенитален 
тракт“ и др.
3. Обща клинична онкологична комисия – със­
тав и функции. 
3.1. Общата клинична онкологична комисия се 
състои от специалисти по: медицинска онкология, 
обща и клинична патология, образна диагностика, 
лъчелечение и хирургия. 
3.2. При необходимост към състава на общата 
клинична онкологична комисия може да се вклю­
чат допълнително специалисти в зависимост от 
конкретната проблематика.
3.3. Лечебни заведения, които нямат обща 
клинична онкологична комисия, са длъжни при 
съмнение или данни за онкологична болест неза­
бавно да насочат пациента към действаща обща 
клинична онкологична комисия. 
3.4. Клиничната онкологична комисия по 
химиотерапия, клиничната онкологична комисия 
по локализации и общата клинична онкологична 
комисия са равнопоставени.
3.5. Общите клинични онкологични комисии 
заседават по предварително обявен график.
3.6. На заседанията на общите клинични онколо­
гични комисии присъстват и лекарите, ангажирани 
с лечебно-диагностичния процес.
3.7. Насочването към общата клинична онколо­
гична комисия става с оригиналната медицинска 
документация (епикризи, рентгенови снимки, 
компютър-томографии, сцинтиграфии). 
3.8. Решенията на общата клинична онкологич­
на комисия се вписват в протоколи. Протоколите 
се съставят в три екземпляра и се подписват от 
членовете на комисията. Един екземпляр от прото­
кола се съхранява в архива на комисията, вторият 
екземпляр се предоставя на пациента, а третият 
екземпляр се предава на лекуващия лекар, който 
го прилага към документацията на пациента.
3.9. Решението на общата клинична онколо­
гична комисия за всеки един новодиагностициран 
случай задължително включва:
а) окончателна диагноза, стадий на заболява­
нето (TNM);
б) лечебна тактика; клиничната комисия не 
разглежда лечебната тактика при пациенти, при 
които извършените изследвания са некачествени, 
двусмислени или недостатъчни за точно определяне 
на клиничната диагноза и стадий; в този случай 
комисията препоръчва извършването на допъл­
нителни изследвания и консултации и насрочва 
разглеждането на случая за следващо заседание.
3.10. Решенията на общата клинична онколо­
гична комисия са задължителни. 
3.11. Решенията на общите клинични онколо­
гични комисии са съобразени със стандартните 
оперативни процедури за диагностика и методично 
указание за системно лекарствено лечение на со­
лидни тумори, утвърдено със заповед на министъра 
на здравеопазването.
3.12. Специфичното лечение на пациент със 
злокачествени солидни тумори не започва, ако 
той не е обсъден на обща клинична онкологична 
комисия (общоболничен онкологичен комитет) и 
не е определена цялостната комплексна лечебна 
тактика. 
4. Клинична онкологична комисия по химио­
терапия (онкологичен комитет по химиотерапия 
или химиотерапевтична конференция) – структура 
и функции. 
4.1. Клиничната онкологична комисия по хи­
миотерапия се състои най-малко от трима лекари 
с призната специалност „Медицинска онкология“ 
или две специалности – „Вътрешни болести“ и 
„Онкология“, които работят в лечебното заведение, 
и се ръководи от председател.
4.2. Клиничните онкологични комисии по хи­
миотерапия заседават по предварително обявен 
график.
4.3. Насочването към клиничната онкологична 
комисия по химиотерапия става след консултати­
вен преглед от лекар от персонала на клиниката/
отделението. Консултативният преглед включва 
физикално изследване на пациента, запознаване 
с медицинската му документация, определяне на 
неговия ръст и тегло.
4.4. Представянето на всеки пациент пред кли­
ничната онкологична комисия по химиотерапия 
се извършва от лекаря, извършил консултативния 
преглед, и включва конкретни предложения за те­
рапевтично поведение – системна противотуморна 
терапия, палиативна терапия и др.
4.5. Решенията на клиничната онкологична 
комисия по химиотерапия се вписват в протоколи, 
които се съставят в два екземпляра и се подпис­
ват от членовете на комисията. Един екземпляр 
се прилага към медицинската документация на 
пациента и един екземпляр остава в архива на 
комисията. 
4.6. Решението на клиничната онкологична 
комисия по химиотерапия за всеки случай задъл­
жително включва:
а) окончателна диагноза, стадий на болестта, 
прогностична група (в зависимост от конкретната 
неоплазма), общо състояние (преценено като пър­
форманс статус по ECOG), прогностични и пре­
диктивни маркери (серумни, имунохистохимични 
и генетични), придружаващи болести;